ກອງກຳລັງ ທະຫານເຮືອ ສຫລ ພວມມຸ່ງໜ້າ ສູ່ແຫຼມເກົາຫຼີ
ທ່ານ Spicer ​ໃຫ້​ຂໍ້​ສັງ​ເກດ​ກ່ຽວ ​ກັບຄວາມ​ເຫັນ​ຂອງ​ທ່ານTrump ນັ້ນ​ວ່າ ຄືວ່າ​ພວກ​ເຮົາ ​ມີກອງ​ກຳລັງທັບ​ເຮືອ​ຂະໜາດ​ໃຫຍ່ ກຳລັງ​ມຸ່ງ​ໜ້າ ​ໄປ​ຍັງ​ແຫຼມ​ເກົາຫຼີ.
ສະຫະລັດຫາທາງໃຫ້ການຄ້ຳປະກັນໃຫ້ບັນດາປະເທດພັນທະມິດ ໃນວັນພຸດວານນີ້ວ່າ ກຸ່ມໂຈມຕີຂອງກອງທັບເຮືອສະຫະລັດ ທີ່ນຳໂດຍກຳປັ່ນລົບ USS Carl Vinson ທີ່ຈິງ ແລ້ວ ແມ່ນກຳລັງມຸ້ງໜ້າ ໄປຍັງມະຫາສະໝຸດປາຊິຟິກຕອນເໜືອ ເພື່ອເປັນການຢັບຢັ້ງ ຕໍ່ໂຄງການອາວຸດນິວເຄລຍຂອງເກົາຫຼີເໜືອ ແຕ່ວ່ານີ້ມີຂຶ້ນຫຼັງຈາກ ຫຼາຍໆມື້ ທີ່ໄດ້ອອກ ຖະແຫຼງແບບຜິດໆ ທີ່ວ່າ ກຳປັນບັນທຸກເຮືອບິນລຳນີ້ ແລະກຳປັ່ນອື່ນໆ ໄດ້ອອກເດີນ ທາງໄປຍັງຂົງເຂດດັ່ງກ່າວນັ້ນແລ້ວ ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ກ່າວໃນວັນທີ 1 ເມສາທີ່ຜ່ານມານີ້ວ່າ ຈາກທີ່ກຸ່ມກຳປັ່ນດັ່ງກ່າວ ໄດ້ອອກຈາກສິງກະໂປ ໄປແລ້ວ ພົນເຮືອເອກ Harry Harris ຜູ້ບັນຊາການຫອງທັບສະຫະລັດໃນເຂດປາຊິຟິກ ໄດ້ປະກາດ ໃນວັນທີ 9 ເມສາ ທີ່ຜ່ານມານີ້ວ່າ ທ່ານໄດ້ສັ່ງການ ໃຫ້ກຸ່ມກຳປັ່ນດັ່ງກ່າວ ມຸ່ງໜ້າໄປທາງເໜືອ ລຸນຫຼັງອອກຈາກສິງກະໂປແລ້ວ ແລະ ຈະບໍ່ໄປຈອດຢ້ຽມຢາມ ທ່າເຮືອໃນອອສເຕຣເລຍ ຕາມທີ່ໄດ້ວາງແຜນໄວ້ກ່ອນໜ້ານັ້ນ ເຖິງຢ່າງໃດກໍຕາມ ກຸ່ມກຳປັ່ນດັ່ງກ່າວ ຈະແລ່ນໄປຍັງເຂດພາກຕາເວັນຕົກມະຫາ ສະໝຸດປາຊິຟິກແທນ ແລະທຳການຝຶກຊ້ອມ ກັບກອງກຳລັງອອສເຕຣເລຍ ມາຈົນຮອດ ວັນເສົາແລ້ວ ກຳປັ່ນບັນທຸກເຮືອບິນ Vinson ໄດ້ອອກເດີນທາງຜ່ານ ຜ່ານຊ່ອງແຄບ Sunda ທີ່ໄດ້ແບ່ງເກາະຈາວາ ແລະເກາະ Sumatra ຂອງອິນໂດເນເຊຍອອກຈາກກັນ ປະມານຫຼາຍພັນກິໂລແມັດ ຫ່າງຈາກແຫຼມເກົາຫຼີ ໃນວັນພຸດວານນີ້ ເຈົ້າໜ້າທີ່ສະຫະລັດ ພະຍາຍາມທີ່ຈະໃຫ້ຄວາມກະຈ່າງແຈ້ງ ຕໍ່ລາຍງານກ່ຽວກັບວ່າ ກຸ່ມກຳປັ່ນທີ່ວ່ານີ້ ແມ່ນຢູ່ໃສແທ້ ໂຄສົກທຳນຽບຂາວ ທ່ານ Sean Spicer ໃຫ້ຂໍ້ສັງເກດກ່ຽວກັບຄວາມເຫັນຂອງທ່ານ Trump ນັ້ນວ່າ ຊຶ່ງທ່ານ Spicer ໄດ້ກ່າວໄວ້